
Cenu aptaujas


„ Ārpakalpojuma laboratorisko izmeklējumu nodrošināšana RAKUS pacientiem”

id. Nr. RAKUS 2025/31K

NOLIKUMS



Iepirkums tiek veikts saskaņā ar Publisko iepirkumu likuma 10. panta otro daļu 





















Rīga, 2025


1. Pasūtītājs 
[bookmark: _Hlk181959407]SIA „Rīgas Austrumu klīniskā universitātes slimnīca”
Pasūtītāja rekvizīti: 
Reģistrācijas Nr. 40003951628
Juridiskā adrese: Hipokrāta iela 2, Rīga, LV-1079.
2. Iepirkuma priekšmets, identifikācijas Nr. un apraksts 
2.1. „Ārpakalpojuma laboratorisko izmeklējumu nodrošināšana RAKUS pacientiem”, id. Nr. RAKUS 2025/31K.
2.2. CPV kods: 85145000-7 (Medicīnisko laboratoriju sniegtie pakalpojumi). 
2.3. Iepirkuma priekšmets ir sadalīts 4 (četrās) daļās.
2.4. Pretendents var iesniegt piedāvājumu par vienu daļu, vairākām vai visām daļām.
2.5. Pretendentam jāiesniedz piedāvājums par daļas visām pozīcijām. Piedāvājumi, kuros nebūs piedāvātas visas daļā ietilpstošās pozīcijas, netiks vērtēti.
2.6. Pretendents nevar iesniegt piedāvājuma variantus. 
3. Piedāvājuma iesniegšanas vieta un termiņš 
3.1. Piedāvājums jāiesniedz, nosūtot to uz elektroniskā pasta adresi iepirkumi@aslimnica.lv.  Piedāvājums jāparaksta ar drošu elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. 
3.2. Piedāvājuma iesniegšanas termiņš: līdz 2025. gada 30. aprīlim, plkst. 13:00. 
4. Piedāvājuma atvēršanas laiks 
4.1. Piedāvājuma atvēršana sākas tūlīt pēc piedāvājumu iesniegšanas termiņa beigām, kas norādīts Nolikuma 3.2. punktā. 
4.2. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā piecpadsmit minūtes pēc piedāvājumu iesniegšanas termiņa beigām komisijai jāiesniedz elektroniskā atslēga ar paroli šifrētā dokumenta atvēršanai.
5. [bookmark: _Toc229973843]Kontaktpersonas: 
· par tehnisko specifikāciju: Laboratorijas dienesta laboratorijas “Gaiļezers” vadītāja p.i. M. Citoviča, tālr. +371 67042729;
· par nolikumu: Iepirkumu daļas vecākā juriste iepirkumu jomā Edīte Tiltiņa, tālr. +371 67042306; +371 67042336, e-pasts: iepirkumi@aslimnica.lv. 
6. Līguma darbības termiņš un samaksas kārtība 
6.1. Līgums stājas spēkā tā abpusējas parakstīšanas brīdī un ir spēkā ir spēkā 36 (trīsdesmit sešus) mēnešus vai līdz līguma summas izlietojumam atkarībā no tā, kurš nosacījums iestājas pirmais.
6.2. [bookmark: _GoBack]Par iepriekšējā mēnesī sniegto pakalpojumu samaksa tiek veikta 30 (trīsdesmit) kalendāro dienu laikā pēc rēķina un tā pielikuma saņemšanas.




7. Prasības pretendentam un iesniedzamie kvalifikācijas dokumenti

	Prasība:
	Iesniedzamais dokuments:

	 Pretendenta kvalifikācijas (atlases) prasības un iesniedzamie dokumenti

	7.1. Pieteikums par piedalīšanos cenu aptaujā, ko paraksta pretendenta pārstāvis ar pārstāvības tiesībām vai tā pilnvarota persona.
	7.1. Pretendenta pieteikums dalībai cenu aptaujā (aizpildīta nolikuma pielikumā Nr. 1 pievienotā forma).


8. Tehniskais un finanšu piedāvājums 
8.1. Tehnisko – finanšu piedāvājumu (aizpildīta nolikuma pielikumā Nr. 2 „Tehniskā specifikācija – finanšu piedāvājums” pievienotā MS Excel tabulas forma) pretendents sagatavo precīzi, atbilstoši nolikuma pielikumā Nr. 2 norādītajām tehniskajām prasībām.  
8.2. Finanšu piedāvājuma cenās ir jāietver visas ar pakalpojuma sniegšanu saistītās izmaksas, tai skaitā personāla un transporta izmaksas, nodokļi (izņemot PVN), kā arī visas citas izmaksas, kuras var rasties izpildītājam, izpildot līgumsaistības. Visas cenas jānorāda euro bez PVN ar ne vairāk kā 2 (divām) ciparu zīmēm aiz komata.
9. Piedāvājuma noformēšana 
9.1. Piedāvājums jāiesniedz elektroniski, parakstīts ar drošu elektronisko parakstu un laika zīmogu. 
9.2. Pieteikuma veidlapa, tehniskais – finanšu piedāvājums jāaizpilda tikai elektroniski, kā atsevišķus elektroniskos dokumentus ar Microsoft Office 2010 (vai jaunākas programmatūras versijas) rīkiem lasāmā formātā.
9.3. Piedāvājumā ietvertajiem dokumentiem jābūt latviešu valodā. Ja kāds no piedāvājuma dokumentiem tiks iesniegts citā valodā, piedāvājumā jāpievieno pretendenta apliecināts tulkojums latviešu valodā.
9.4. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. 
9.5. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
10. Piedāvājuma izvēles kritērijs 
10.1. Iepirkuma komisija izvēlas saimnieciski visizdevīgāko piedāvājumu no nolikuma prasībām atbilstošajiem piedāvājumiem, kā piedāvājuma izvēles kritēriju nosakot viszemāko cenu par katru iepirkuma priekšmeta daļu.
10.2.  Vienādas cenas gadījumā komisija rīko sēdi, kurā veic izlozi, pieaicinot pretendentu pārstāvjus.

11. Piedāvājuma vērtēšana un lēmums par līguma slēgšanas tiesību piešķiršanu
11.1. Iepirkuma komisija izvērtē piedāvājuma atbilstību nolikumā noteiktajām prasībām.
11.2. Pirms lēmuma pieņemšanas par līguma slēgšanas tiesību piešķiršanu, iepirkuma komisija veic pārbaudi saskaņā ar Starptautisko un Latvijas Republikas nacionālo sankciju likuma 11.1 pantā noteikto.
11.3. Ja iepirkuma komisija konstatē Starptautisko un Latvijas Republikas nacionālo sankciju likuma 11.1 pantā noteiktos izslēgšanas nosacījumus, tā rīkojas saskaņā ar Starptautisko un Latvijas Republikas nacionālo sankciju likuma 11.1 pantā noteikto.

Pielikumā: 
1. Pielikums Nr. 1 – Pieteikuma forma dalībai cenu aptaujā; 
2. Pielikums Nr. 2 – Tehniskā specifikācija – finanšu piedāvājuma forma;
3. Pielikums Nr. 3 – Līguma projekts.


Iepirkumu komisijas priekšsēdētāja	E. Tiltiņa

